title: Regulamentul de punere în aplicare (UE) 2018/266 al Comisiei din 19 februarie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Thym de Provence” (IGP)]

text:
               23.2.2018

               RO

               Jurnalul Oficial al Uniunii Europene

               L 51/6

         REGULAMENTUL DE PUNERE ÎN APLICARE (UE) 2018/266 AL COMISIEI
   din 19 februarie 2018
   de înregistrare a unei denumiri în Registrul denumirilor de origine protejate și al indicațiilor geografice protejate [„Thym de Provence” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (3) litera (a),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea Franței de înregistrare a denumirii „Thym de Provence” ca indicație geografică protejată (IGP) a fost publicată în Jurnalul Oficial al Uniunii Europene
                   (2).

               (2)

               La 9 iunie 2017, Comisia a primit un act de opoziție și declarația de opoziție motivată aferentă din partea Germaniei. La 22 iunie 2017, Comisia a transmis Franței actul de opoziție și declarația de opoziție motivată trimise de Germania.

               (3)

               Germania s-a opus înregistrării denumirii „Thym de Provence”, deoarece ar pune în pune în pericol utilizarea termenului „Herbes de Provence” („Kräuter der Provence” în limba germană), folosit în mod obișnuit în producția de condimente și mirodenii pentru a descrie un amestec-tip de ierburi aromatice care conține, în mod normal, printre altele, rozmarin, șovârf, cimbrișor, salvie și levănțică, precum și foi de dafin și alte condimente, cum ar fi nucșoara și cuișoarele, în diverse combinații. Deși conține ierburi provensale tipice, amestecul de ierburi aromatice denumit „Herbes de Provence” conține și alte condimente, cum ar fi foile de dafin și nucșoara, care nu sunt tipice regiunii Provence. În plus, „Herbes de Provence” este produs din ierburi aromatice care nu provin neapărat din Provence. Înregistrarea denumirii „Thym de Provence” ar putea, în consecință, periclita comercializarea întregului amestec de ierburi aromatice și condimente sub denumirea de „Herbes de Provence”.

               (4)

               Considerând această opoziție admisibilă, Comisia a invitat Franța și Germania, prin scrisoarea din 1 august 2017, să desfășoare consultări corespunzătoare timp de trei luni, pentru a încerca să ajungă la un acord în conformitate cu procedurile lor interne.

               (5)

               Părțile au ajuns la un acord. La 6 noiembrie 2017, Franța a comunicat Comisiei rezultatele acordului.

               (6)

               Franța și Germania au convenit că utilizarea termenului „Herbes de Provence”, inclusiv a traducerilor sale, ar trebui să continue să fie autorizată pe teritoriul Uniunii, cu condiția respectării principiilor și normelor aplicabile în ordinea juridică a acesteia, chiar și după înregistrarea denumirii „Thym de Provence” ca IGP.

               (7)

               Dat fiind că respectă dispozițiile din Regulamentul (UE) nr. 1151/2012 și legislația UE, conținutul acordului încheiat între Franța și Germania ar trebui să fie luat în considerare.

               (8)

               Având în vedere cele de mai sus, denumirea „Thym de Provence” ar trebui înregistrată în Registrul denumirilor de origine protejate și al indicațiilor geografice protejate,

         ADOPTĂ PREZENTUL REGULAMENT:
   Articolul 1
   Se înregistrează denumirea „Thym de Provence” (IGP).
   Denumirea menționată la primul paragraf identifică un produs din clasa 1.8. Alte produse enumerate în anexa I la tratat (condimente etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Termenul „Herbes de Provence” și traducerile sale pot continua să fie utilizate pe piață, pe teritoriul Uniunii, cu condiția respectării principiilor și normelor aplicabile în ordinea juridică a acesteia.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2018.

            Pentru Comisie

            Președintele

         Jean-Claude JUNCKER

      (1)  JO L 343, 14.12.2012, p. 1.

      (2)  JO C 92, 24.3.2017, p. 14.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2018/326 al Consiliului din 5 martie 2018 privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina

text:
               6.3.2018

               RO

               Jurnalul Oficial al Uniunii Europene

               L 63/5

         REGULAMENTUL DE PUNERE ÎN APLICARE (UE) 2018/326 AL CONSILIULUI
   din 5 martie 2018
   privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 208/2014 al Consiliului din 5 martie 2014 privind măsuri restrictive împotriva anumitor persoane, entități și organisme având în vedere situația din Ucraina (1), în special articolul 14 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 5 martie 2014, Consiliul a adoptat Regulamentul (UE) nr. 208/2014.

               (2)

               Pe baza unei reexaminări realizate de Consiliu, rubricile referitoare la două persoane ar trebui eliminate, iar expunerile de motive referitoare la trei persoane ar trebui actualizate.

               (3)

               Prin urmare, anexa I la Regulamentul (UE) nr. 208/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 208/2014 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2018.

            Pentru Consiliu

            Președintele

         N. DIMOV

      (1)  JO L 66, 6.3.2014, p. 1.

      ANEXĂ

                  I.

                  Persoanele enumerate mai jos sunt eliminate de pe lista care figurează în anexa I la Regulamentul (UE) nr. 208/2014:

                              4.

                              Olena Leonidivna Lukash

                              10.

                              Serhii Petrovych Kliuiev

                  II.

                  Rubricile referitoare la următoarele persoane care figurează în anexa I la Regulamentul (UE) nr. 208/2014 se înlocuiesc cu următorul text:

                              Nume

                              Informații de identificare

                              Expunere de motive

                              Data includerii pe listă

                              7.

                              Oleksandr Viktorovych Yanukovych (Олександр Вiкторович Янукович)

                              Născut la 10 iulie 1973 în Yenakiieve (oblastul Donețk), fiul fostului președinte, om de afaceri

                              Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice și pentru complicitate la aceasta.

                              6.3.2014

                              11.

                              Mykola Yanovych Azarov (Микола Янович Азаров),
                              Nikolai Yanovich Azarov (Николай Янович Азаров)

                              Născut la 17 decembrie 1947 în Kaluga (Rusia), prim-ministru al Ucrainei până în ianuarie 2014

                              Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice și pentru complicitate la aceasta.

                              6.3.2014

                              12.

                              Serhiy Vitalyovych Kurchenko (Сергiй Вiталiйович Курченко)

                              Născut la 21 septembrie 1985 în Harkov, om de afaceri

                              Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice și pentru abuz în serviciu în scopul obținerii unui avantaj nejustificat pentru sine sau pentru o terță parte, cauzând prin aceasta un prejudiciu fondurilor sau activelor publice ucrainene.

                              6.3.2014


title: Regulamentul de punere în aplicare (UE) 2018/324 al Consiliului din 5 martie 2018 privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene

text:
               6.3.2018

               RO

               Jurnalul Oficial al Uniunii Europene

               L 63/1

         REGULAMENTUL DE PUNERE ÎN APLICARE (UE) 2018/324 AL CONSILIULUI
   din 5 martie 2018
   privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) 2017/1509 al Consiliului din 30 august 2017 privind măsuri restrictive împotriva Republicii Populare Democrate Coreene și de abrogare a Regulamentului (CE) nr. 329/2007 (1), în special articolul 47 alineatul (5),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 30 august 2017, Consiliul a adoptat Regulamentul (UE) 2017/1509.

               (2)

               La 15 februarie 2018, Comitetul Consiliului de Securitate al Organizației Națiunilor Unite (CSONU) instituit în temeiul Rezoluției 1718 (2006) a CSONU a modificat informațiile referitoare la o persoană inclusă pe lista celor cărora li se aplică măsurile restrictive.

               (3)

               Prin urmare, anexa XIII la Regulamentul (UE) 2017/1509 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa XIII la Regulamentul (UE) 2017/1509 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2018.

            Pentru Consiliu

            Președintele

         N. DIMOV

      (1)  JO L 224, 31.8.2017, p. 1.

      ANEXĂ
      În anexa XIII la Regulamentul (UE) 2017/1509, la secțiunea (a) persoane fizice, rubrica 52 se înlocuiește cu următorul text:

                     „52.

                     Ri Su Yong

                     Data nașterii: 25.6.1968
                     Cetățenia: RPDC
                     Pașaport nr: 654310175
                     Adresa: indisponibilă
                     Sexul: masculin
                     A deținut funcția de reprezentant al Korea Ryonbong General Corporation în Cuba

                     2.6.2017

                     Funcționar al Korea Ryonbong General Corporation, specializat în achiziții pentru industria de apărare a RPDC și asistență în vânzările cu caracter militar ale Phenianului. Achizițiile acesteia sprijină probabil și programul de arme chimice al RPDC.”


title: Regulamentul de punere în aplicare (UE) 2018/328 al Comisiei din 5 martie 2018 privind autorizarea preparatului de Bacillus subtilis DSM 29784 ca aditiv în hrana puilor pentru îngrășare și a puicuțelor pentru ouat (titularul autorizației: ADISSEO France SAS) (Text cu relevanță pentru SEE. )

text:
                  6.3.2018

                  RO

                  Jurnalul Oficial al Uniunii Europene

                  L 63/10

            REGULAMENTUL DE PUNERE ÎN APLICARE (UE) 2018/328 AL COMISIEI
      din 5 martie 2018
      privind autorizarea preparatului de Bacillus subtilis DSM 29784 ca aditiv în hrana puilor pentru îngrășare și a puicuțelor pentru ouat (titularul autorizației: ADISSEO France SAS)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru preparatul de Bacillus subtilis DSM 29784. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea se referă la autorizarea preparatului de Bacillus subtilis DSM 29784 ca aditiv în hrana puilor pentru îngrășare și a puicuțelor pentru ouat, urmând să fie clasificat în categoria „aditivi zootehnici”.

                  (4)

                  Autoritatea Europeană pentru Siguranța Alimentară (denumită în continuare „autoritatea”) a concluzionat în avizul ei din 4 iulie 2017 (2) că, în condițiile de utilizare propuse, preparatul de Bacillus subtilis DSM 29784 nu are efecte adverse asupra sănătății animalelor, asupra sănătății umane sau asupra mediului. Autoritatea a concluzionat, de asemenea, că preparatul în cauză are potențialul de a îmbunătăți performanța zootehnică a puilor pentru îngrășare. Această concluzie poate fi extinsă la puicuțele pentru ouat, atunci când preparatul este utilizat în aceeași doză. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                  (5)

                  Evaluarea preparatului de Bacillus subtilis DSM 29784 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (6)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, este autorizat ca aditiv pentru hrana animalelor, sub rezerva respectării condițiilor menționate în aceeași anexă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 5 martie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  EFSA Journal 2017; 15(7):4933.

         ANEXĂ

                     Numărul de identificare al aditivului

                     Numele titularului autorizației

                     Aditiv

                     Compoziția, formula chimică, descrierea, metoda analitică

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     CFU/kg de hrană completă pentru animale cu un conținut de umiditate de 12 %

                        Categoria aditivilor zootehnici. Grupa funcțională: stabilizatori ai florei intestinale

                     4b1829

                     Adisseo France SAS

                        Bacillus subtilis DSM 29784

                        Compoziția aditivului:

                     Preparat de Bacillus subtilis DSM 29784 cu un conținut minim de aditiv de 1 × 1010 CFU/g
                     Stare solidă

                        Caracterizarea substanței active:

                     Spori viabili de Bacillus subtilis DSM 29784

                        Metoda analitică
                         (1)

                     Pentru numărarea Bacillus subtilis DSM 29784 în aditiv, preamestecuri și furaje:
                     Metoda dispersiei pe placă EN 15784
                     Pentru identificarea Bacillus subtilis DSM 29784:
                     Identificare:
                     Electroforeză în gel în câmp pulsatil (PFGE – Pulsed Field Gel Electrophoresis)

                     Pui pentru îngrășare
                     Puicuțe pentru ouat

                     —

                     1 × 108

                     —

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                 2.

                                 Este permisă utilizarea în hrana pentru animale care conține următoarele coccidiostatice autorizate: monensin sodic, narazin/nicarbazin, salinomicin sodic, lasalocid A sodic, diclazuril, narazin, maduramicin de amoniu, clorhidrat de robenidină sau decochinat.

                                 3.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipament de protecție individuală, inclusiv cu echipamente de protecție cutanată, respiratorie și oculară.

                     26.3.2028

            (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/327 al Comisiei din 5 martie 2018 privind autorizarea unui preparat de endo-1,4-beta-xilanază (EC 3.2.1.8) produsă de Trichoderma citrinoviride Bisset (IMI SD135) ca aditiv în hrana crapului (titularul autorizației: Huvepharma NV) (Text cu relevanță pentru SEE. )

text:
                  6.3.2018

                  RO

                  Jurnalul Oficial al Uniunii Europene

                  L 63/7

            REGULAMENTUL DE PUNERE ÎN APLICARE (UE) 2018/327 AL COMISIEI
      din 5 martie 2018
      privind autorizarea unui preparat de endo-1,4-beta-xilanază (EC 3.2.1.8) produsă de Trichoderma citrinoviride Bisset (IMI SD135) ca aditiv în hrana crapului (titularul autorizației: Huvepharma NV)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru un preparat de endo-1,4-beta-xilanază (EC 3.2.1.8) produsă de Trichoderma citrinoviride Bisset (IMI SD135). Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea se referă la autorizarea unui preparat de endo-1,4-beta-xilanază (EC 3.2.1.8) produsă de Trichoderma citrinoviride Bisset (IMI SD135) ca aditiv în hrana crapului, urmând a fi clasificat în categoria de aditivi „aditivi zootehnici”.

                  (4)

                  Preparatul respectiv a fost deja autorizat ca aditiv în hrana animalelor pentru o perioadă de zece ani prin Regulamentul de punere în aplicare (UE) 2015/1043 al Comisiei (2), pentru hrana puilor pentru îngrășare, a curcanilor pentru îngrășare, a găinilor ouătoare, a speciilor minore de păsări de curte pentru îngrășare și ouat, a purceilor înțărcați și a porcilor pentru îngrășare, iar prin Regulamentul de punere în aplicare (UE) 2017/1906 al Comisiei (3), pentru hrana puicuțelor pentru ouat și a speciilor minore de păsări de curte pentru ouat.

                  (5)

                  În avizul ei din 6 iulie 2017 (4), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de endo-1,4-beta-xilanază (EC 3.2.1.8) produsă de Trichoderma citrinoviride Bisset (IMI SD135) nu are efecte adverse asupra sănătății animale, asupra sănătății umane sau asupra mediului. Autoritatea a concluzionat că aditivul respectiv este considerat eficace pentru ameliorarea performanței zootehnice a crapului. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                  (6)

                  Evaluarea preparatului de endo-1,4-beta-xilanază (EC 3.2.1.8) produsă de Trichoderma citrinoviride Bisset (IMI SD135) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (7)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul specificat în anexă, aparținând categoriei de aditivi „aditivi zootehnici” și grupei funcționale „promotori de digestibilitate”, se autorizează ca aditiv pentru hrana animalelor, în condițiile prevăzute în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 5 martie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Regulamentul de punere în aplicare (UE) 2015/1043 al Comisiei din 30 iunie 2015 privind autorizarea preparatului de endo-1,4-beta-xilanază (EC 3.2.1.8) produsă de Trichoderma citrinoviride Bisset (IM SD135) ca aditiv pentru hrana puilor pentru îngrășare, a curcanilor pentru îngrășare, a găinilor ouătoare, a purceilor înțărcați, a porcilor pentru îngrășare și a speciilor minore de păsări de curte pentru îngrășare și pentru ouat, și de modificare a Regulamentelor (CE) nr. 2148/2004, (CE) nr. 828/2007 și (CE) nr. 322/2009 (titularul autorizației: Huvepharma NV) (JO L 167, 1.7.2015, p. 63).

         (3)  Regulamentul de punere în aplicare (UE) 2017/1906 al Comisiei din 18 octombrie 2017 privind autorizarea unui preparat de endo-1,4-b-xilanază (EC 3.2.1.8) produsă de Trichoderma citrinoviride Bisset (IM SD135) ca aditiv pentru hrana puicuțelor pentru ouat și a speciilor minore de păsări de curte pentru ouat (titularul autorizației: Huvepharma NV) (JO L 269, 19.10.2017, p. 33).

         (4)  EFSA Journal 2017;15(7):4942.

         ANEXĂ

                     Numărul de identificare al aditivului

                     Numele titularului autorizației

                     Aditiv

                     Compoziția, formula chimică, descrierea, metoda analitică

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     Unități de activitate/kg de hrană completă pentru animale cu un conținut de umiditate de 12 %

                        Categoria aditivilor zootehnici. Grupa funcțională: promotori de digestibilitate

                     4a1617

                     Huvepharma NV

                     Endo-1,4-beta-xilanază
                     EC 3.2.1.8

                        Compoziția aditivului:

                     Preparat de endo-1,4-beta-xilanază (EC 3.2.1.8) produsă de Trichoderma citrinoviride Bisset (IMI SD135), cu o activitate minimă de 6 000  EPU (1)/g
                     (formă solidă și formă lichidă)

                        Caracterizarea substanței active:

                     endo-1,4-beta-xilanază (EC 3.2.1.8) produsă de Trichoderma citrinoviride Bisset (IMI SD135)

                        Metoda analitică
                         (2)

                     Pentru caracterizarea activității endo-1,4-beta-xilanazei:
                     metoda colorimetrică de măsurare a colorantului hidrosolubil eliberat prin acțiunea endo-1,4-β-xilanazei din substraturi de arabinoxilan din grâu legat colateral cu azurină.

                     Crap

                     —

                     1 050  EPU

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                 2.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție pentru piele, de protecție pentru ochi și de protecție respiratorie.

                     26.3.2028

            (1)  1 EPU reprezintă cantitatea de enzimă care eliberează pe minut 0,0083 micromoli de zaharuri reductoare (echivalente în xiloză) din xilan din pleavă de ovăz, la pH de 4,7 și la 50 °C.

            (2)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/347 al Comisiei din 5 martie 2018 privind autorizarea preparatului de Saccharomyces cerevisiae CNCM I-1079 ca aditiv în hrana purceilor și a scroafelor și de modificare a Regulamentelor (CE) nr. 1847/2003 și (CE) nr. 2036/2005 (titularul autorizației: Danstar Ferment AG, întreprindere reprezentată de Lallemand SAS) (Text cu relevanță pentru SEE. )

text:
                  9.3.2018

                  RO

                  Jurnalul Oficial al Uniunii Europene

                  L 67/21

            REGULAMENTUL DE PUNERE ÎN APLICARE (UE) 2018/347 AL COMISIEI
      din 5 martie 2018
      privind autorizarea preparatului de Saccharomyces cerevisiae CNCM I-1079 ca aditiv în hrana purceilor și a scroafelor și de modificare a Regulamentelor (CE) nr. 1847/2003 și (CE) nr. 2036/2005 (titularul autorizației: Danstar Ferment AG, întreprindere reprezentată de Lallemand SAS)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

                  (2)

                  Preparatul de Saccharomyces cerevisiae CNCM I-1079 a fost autorizat fără limită de timp ca aditiv în hrana purceilor prin Regulamentul (CE) nr. 1847/2003 al Comisiei (3), iar pentru scroafe prin Regulamentul (CE) nr. 2036/2005 al Comisiei (4). Aditivul respectiv a fost ulterior înscris în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

                  (3)

                  În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, a fost transmisă o cerere pentru reevaluarea preparatului de Saccharomyces cerevisiae CNCM I-1079 ca aditiv în hrana scroafelor și a purceilor. Solicitantul a cerut ca aditivul respectiv să fie clasificat în categoria „aditivi zootehnici”. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (4)

                  Autoritatea Europeană pentru Siguranța Alimentară („autoritatea”) a concluzionat, în avizele ei din 20 aprilie 2016 și 4 iulie 2017 (5) că, în condițiile de utilizare propuse, preparatul de Saccharomyces cerevisiae CNCM I-1079 nu are efecte adverse asupra sănătății animalelor, a sănătății umane sau asupra mediului. Ea a concluzionat, de asemenea, că aditivul este eficace la scroafe pentru a avea un efect benefic asupra purceilor sugari și la purceii înțărcați pentru a se îmbunătăți semnificativ indicele de conversie a hranei. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului destinat hranei animalelor, transmis de laboratorul de referință înființat în temeiul Regulamentului (CE) nr. 1831/2003.

                  (5)

                  Evaluarea preparatului de Saccharomyces cerevisiae CNCM I-1079 arată faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (6)

                  Prin urmare, Regulamentele (CE) nr. 1847/2003 și (CE) nr. 2036/2005 ar trebui modificate în consecință.

                  (7)

                  Întrucât niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                  (8)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Autorizare
      Preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, este autorizat ca aditiv în hrana animalelor sub rezerva îndeplinirii condițiilor menționate în anexa respectivă.
      Articolul 2
      Modificarea Regulamentului (CE) nr. 1847/2003
      Regulamentul (CE) nr. 1847/2003 se modifică după cum urmează:

                  1.

                  Articolul 2 se elimină.

                  2.

                  Anexa II se elimină.

            Articolul 3
      Modificarea Regulamentului (CE) nr. 2036/2005
      Rubrica E1703 se elimină din anexa I la Regulamentul (CE) nr. 2036/2005.
      Articolul 4
      Măsuri tranzitorii
      Preparatul specificat în anexă și hrana pentru animale care îl conține, care sunt produse și etichetate înainte de 29 septembrie 2018 în conformitate cu normele aplicabile înainte de 29 martie 2018, pot continua să fie introduse pe piață și utilizate până la epuizarea stocurilor existente.
      Articolul 5
      Intrare în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 5 martie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

         (3)  Regulamentul (CE) nr. 1847/2003 al Comisiei din 20 octombrie 2003 privind autorizarea temporară a unei utilizări noi a unui aditiv și autorizarea permanentă a unui aditiv deja autorizat în hrana animalelor (JO L 269, 21.10.2003, p. 3).

         (4)  Regulamentul (CE) nr. 2036/2005 al Comisiei din 14 decembrie 2005 privind autorizarea permanentă a unor aditivi în hrana animalelor și autorizarea provizorie a unor noi utilizări în hrana animalelor ale unor aditivi deja autorizați (JO L 328, 15.12.2005, p. 13).

         (5)  EFSA Journal 2016;14(6):4478 și EFSA Journal 2017;15(7):4932.

         ANEXĂ

                     Numărul de identificare al aditivului

                     Numele titularului autorizației

                     Aditiv

                     Compoziția, formula chimică, descrierea, metoda analitică

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     CFU/kg de hrană completă pentru animale cu un conținut de umiditate de 12 %

                        Categoria aditivilor zootehnici. Grupa funcțională: stabilizatori ai florei intestinale

                     4d1703

                     Danstar Ferment AG, întreprindere reprezentată de Lallemand SAS

                        Saccharomyces cerevisiae CNCM I-1079

                        Compoziția aditivului:

                     Preparat de Saccharomyces cerevisiae CNCM I-1079 conținând minimum:

                                 —

                                 1 × 1010 CFU/g de aditiv (formă acoperită);

                                 —

                                 2 × 1010 CFU/g de aditiv (formă neacoperită);

                        Caracterizarea substanței active:

                     Celule viabile de Saccharomyces cerevisiae CNCM I-1079

                        Metoda analitică
                         (1)

                     Numărare: metoda turnării pe placă utilizând agar care conține cloramfenicol, glucoză și extract de drojdie (EN15789:2009)
                     Identificare: metoda reacției în lanț a polimerazei (PCR) (15790:2008)

                     Scroafe
                     Purcei înțărcați

                     —

                     1 × 109

                     —

                                 1.

                                 În instrucțiunile de utilizare a aditivului și a preamestecului se menționează condițiile de depozitare și stabilitatea la tratament termic.

                                 2.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale determinate de utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, incluzând echipamente de protecție respiratorie.

                                 3.

                                 Se utilizează la scroafe pentru a determina beneficii la purceii sugari.

                                 4.

                                 Se utilizează la purceii înțărcați cu greutate de până la aproximativ 35 kg.

                     29 martie 2028

            (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/346 al Comisiei din 5 martie 2018 privind autorizarea unui preparat de Lactobacillus buchneri NRRL B-50733 ca aditiv în hrana tuturor speciilor de animale (Text cu relevanță pentru SEE. )

text:
                  9.3.2018

                  RO

                  Jurnalul Oficial al Uniunii Europene

                  L 67/18

            REGULAMENTUL DE PUNERE ÎN APLICARE (UE) 2018/346 AL COMISIEI
      din 5 martie 2018
      privind autorizarea unui preparat de Lactobacillus buchneri NRRL B-50733 ca aditiv în hrana tuturor speciilor de animale
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, a fost transmisă o cerere de autorizare a unui preparat de Lactobacillus buchneri NRRL B-50733. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea respectivă se referă la autorizarea unui preparat de Lactobacillus buchneri NRRL B-50733 ca aditiv în hrana tuturor speciilor de animale, urmând a fi clasificat în categoria „aditivi tehnologici”.

                  (4)

                  Autoritatea Europeană pentru Siguranța Alimentară („autoritatea”) a concluzionat în avizul ei din 4 iulie 2017 (2) că, în condițiile de utilizare propuse, preparatul de Lactobacillus buchneri NRRL B-50733 nu are efecte adverse asupra sănătății animalelor, a sănătății umane sau asupra mediului. Autoritatea a concluzionat, de asemenea, că preparatul în cauză are potențialul de a îmbunătăți producția de furaje însilozate care sunt produse din materiale de furaje care sunt ușor, moderat dificil și dificil de însilozat. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului destinat hranei animalelor, transmis de laboratorul de referință înființat în temeiul Regulamentului (CE) nr. 1831/2003.

                  (5)

                  Evaluarea preparatului de Lactobacillus buchneri NRRL B-50733 arată faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (6)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul specificat în anexă, aparținând categoriei „aditivi tehnologici” și grupei funcționale „aditivi pentru însilozare”, este autorizat ca aditiv în hrana animalelor în condițiile menționate în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 5 martie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  EFSA Journal 2017; 15(7):4934.

         ANEXĂ

                     Numărul de identificare al aditivului

                     Aditiv

                     Compoziția, formula chimică, descrierea, metoda analitică

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     CFU de aditiv/kg de material proaspăt

                        Aditivi tehnologici: aditivi pentru însilozare

                     1k20758

                        Lactobacillus buchneri NRRL B-50733

                        Compoziția aditivului:

                     Preparat de Lactobacillus buchneri NRRL B-50733 conținând un minimum de 1 × 1010 CFU/g de aditiv.

                        Caracterizarea substanței active:

                     Celule viabile de Lactobacillus buchneri NRRL B-50733

                        Metoda analitică
                         (1)

                     Numărare în aditivul destinat hranei animalelor: metoda prin etalare pe placă utilizând agar MSR: EN 15787.
                     Identificarea aditivului destinat hranei animalelor: electroforeză în gel în câmp pulsatil (PFGE).

                     Toate speciile de animale

                     —

                     —

                     —

                                 1.

                                 În instrucțiunile de utilizare a aditivului și a preamestecului se precizează condițiile de depozitare.

                                 2.

                                 Conținutul minim de Lactobacillus buchneri NRRL B-50733 atunci când este utilizat fără a fi combinat cu alte microorganisme ca aditivi pentru furaje însilozate: 1 × 108 CFU/kg de material proaspăt.

                                 3.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, incluzând echipamente de protecție respiratorie.

                     29 martie 2028

            (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/566 al Consiliului din 12 aprilie 2018 privind punerea în aplicare a articolului 9 din Regulamentul (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo

text:
               13.4.2018

               RO

               Jurnalul Oficial al Uniunii Europene

               L 95/9

         REGULAMENTUL DE PUNERE ÎN APLICARE (UE) 2018/566 AL CONSILIULUI
   din 12 aprilie 2018
   privind punerea în aplicare a articolului 9 din Regulamentul (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1183/2005 al Consiliului din 18 iulie 2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (1), în special articolul 9,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 iulie 2005, Consiliul a adoptat Regulamentul (CE) nr. 1183/2005.

               (2)

               În urma revizuirii măsurilor restrictive autonome prevăzute la articolul 2b din Regulamentul (CE) nr. 1183/2005, expunerile de motive referitoare la două persoane ar trebui modificate.

               (3)

               Prin urmare, anexa Ia la Regulamentul (CE) nr. 1183/2005 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa Ia la Regulamentul (CE) nr. 1183/2005 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 12 aprilie 2018.

            Pentru Consiliu

            Președintele

         T. DONCHEV

      (1)  JO L 193, 23.7.2005, p. 1.

      ANEXĂ
      Rubricile aferente persoanelor menționate mai jos se înlocuiesc cu rubricile următoare:

                     „10.

                     Alex Kande Mupompa, fost guvernator al provinciei Kasai Central

                     alias Alexandre Kande Mupomba; Kande-Mupompa.
                     Data nașterii: 23.9.1950.
                     Locul nașterii: Kananga (RDC).
                     Pașaport RDC nr.: OP 0024910 (valabil de la: 21.3.2016 – expiră la: 20.3.2021).
                     Adresa: Messidorlaan 217/25, 1180 Uccle, Belgia
                     Cetățenii: RDC și belgiană.

                     În calitate de guvernator al provinciei Kasai Central până în octombrie 2017, Alex Kande Mupompa a fost responsabil de utilizarea disproporționată a forței, de represiunea violentă și de execuțiile extrajudiciare comise de forțele de securitate și de PNC în provincia Kasai Central în august 2016, inclusiv de ucideri pe teritoriul Dibaya în februarie 2017.
                     Alex Kande Mupompa a fost prin urmare implicat în planificarea, conducerea sau comiterea de acte care constituie încălcări grave ale drepturilor omului în RDC.

                     29.5.2017

                     12.

                     Lambert Mende, ministrul comunicațiilor și mass-media și purtător de cuvânt al guvernului

                     alias Lambert Mende Omalanga.
                     Data nașterii: 11.2.1953. Locul nașterii: Okolo (RDC).
                     Pașaport diplomatic numărul: DB0001939 (eliberat la: 4.5.2017 – expiră la: 3.5.2022).
                     Cetățenia: RDC.

                     În calitatea de ministru al comunicațiilor și mass-media începând cu 2008, Lambert Mende este responsabil de politica represivă practicată în domeniul mass-media în RDC, ceea ce încalcă dreptul la libertatea de exprimare și de informare și subminează adoptarea unei soluții pașnice și bazate pe consens în vederea organizării de alegeri în RDC. La 12 noiembrie 2016, acesta a adoptat un decret care limitează posibilitatea ca mass-media din străinătate să emită în RDC.
                     Încălcând acordul politic încheiat la 31 decembrie 2016 între majoritatea prezidențială și partidele de opoziție, transmisiunile unei serii de canale mass-media au rămas întrerupte timp de mai multe luni.
                     În calitatea sa de ministru al comunicațiilor și mass-media, Lambert Mende este prin urmare responsabil de sabotarea găsirii unei soluții pașnice și bazate pe consens în vederea organizării de alegeri în RDC, inclusiv prin acte de violență, de represiune sau de incitare la violență sau prin subminarea statului de drept.

                     29.5.2017”


title: Regulamentul de punere în aplicare (UE) 2018/1032 al Comisiei din 20 iulie 2018 de autorizare a unei prelungiri a utilizării uleiului extras din microalgele Schizochytrium sp. ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
               23.7.2018

               RO

               Jurnalul Oficial al Uniunii Europene

               L 185/9

         REGULAMENTUL DE PUNERE ÎN APLICARE (UE) 2018/1032 AL COMISIEI
   din 20 iulie 2018
   de autorizare a unei prelungiri a utilizării uleiului extras din microalgele Schizochytrium sp. ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
   întrucât:

               (1)

               Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

               (2)

               Regulamentul de punere în aplicare (UE) 2017/2470 al Comisiei (2) a fost adoptat în temeiul articolului 8 din Regulamentul (UE) 2015/2283, stabilind o listă a Uniunii cu alimentele noi autorizate.

               (3)

               În temeiul articolului 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou și cu privire la actualizarea listei Uniunii.

               (4)

               Decizia de punere în aplicare (UE) nr. 463/2014 a Comisiei (3) a autorizat, în conformitate cu Regulamentul (CE) nr. 258/97 al Parlamentului European și al Consiliului (4) privind alimentele și ingredientele alimentare noi, introducerea pe piață a uleiului care conține acid docosahexaenoic (DHA) extras din microalgele Schizochytrium sp. ca ingredient alimentar nou pentru a fi utilizat în anumite alimente, în produse alimentare destinate utilizării în diete hipocalorice pentru scăderea în greutate, în alimentele dietetice destinate unor scopuri medicale speciale, în alte produse alimentare cu destinație nutrițională specială, astfel cum sunt definite în Directiva 2009/39/CE a Parlamentului European și a Consiliului (5) (cu excepția preparatelor pentru sugari și formulelor de continuare) și în suplimente alimentare.

               (5)

               Decizia de punere în aplicare (UE) 2015/545 a Comisiei (6) a autorizat, în conformitate cu Regulamentul (CE) nr. 258/97, introducerea pe piață a uleiului care conține acid docosahexaenoic („DHA”) extras dintr-o tulpină diferită a microalgelor Schizochytrium sp. (ATCC PTA 9695) ca ingredient alimentar nou pentru a fi utilizat în anumite alimente, inclusiv în preparatele pentru sugari și în formulele de continuare, în preparatele pe bază de cereale și în alimentele pentru copii destinate sugarilor și copiilor de vârstă mică.

               (6)

               La 21 noiembrie 2016, societatea Mara Renewables Corporation a solicitat autorității competente din Regatul Unit extinderea utilizării uleiului extras dintr-o tulpină diferită a microalgelor Schizochytrium sp. (tulpina T18) în sensul articolului 1 alineatul (2) litera (d) din Regulamentul (CE) nr. 258/97. Cererea solicita utilizarea uleiului extras din această tulpină T18 a microalgelor Schizochytrium sp. pentru toate produsele alimentare autorizate prin Deciziile de punere în aplicare (UE) nr. 463/2014 și (UE) 2015/545, precum și extinderea utilizării acestuia la piureuri de fructe și legume.

               (7)

               La data de 10 ianuarie 2017, societatea Mara Renewables Corporation a notificat Comisiei că a introdus noul ingredient alimentar „ulei extras din microalgele Schizochytrium sp.” produs din tulpina T18 pe piața Uniunii în temeiul articolului 5 din Regulamentul (CE) nr. 258/97. Societatea intenționa să utilizeze acest ingredient alimentar nou în toate produsele alimentare autorizate anterior în temeiul Deciziei de punere în aplicare (UE) nr. 463/2014.

               (8)

               La data de 22 septembrie 2017, societatea Nutraveris a notificat Comisiei că a introdus noul ingredient alimentar „ulei extras din microalgele Schizochytrium sp.” produs din tulpina T18 pe piața Uniunii în temeiul articolului 5 din Regulamentul (CE) nr. 258/97. Societatea intenționa să utilizeze acest ingredient alimentar nou în toate produsele alimentare autorizate anterior în temeiul Deciziilor de punere în aplicare (UE) nr. 463/2014 și (UE) 2015/545.

               (9)

               La data de 23 octombrie 2017, societatea BASF a notificat Comisiei că a introdus noul ingredient alimentar „ulei extras din microalgele Schizochytrium sp.” produs din tulpina T18 pe piața Uniunii în temeiul articolului 5 din Regulamentul (CE) nr. 258/97. Societatea intenționa să utilizeze acest ingredient alimentar nou în toate produsele alimentare autorizate anterior în temeiul Deciziilor de punere în aplicare (UE) nr. 463/2014 și (UE) 2015/545.

               (10)

               În conformitate cu articolul 35 alineatul (1) din Regulamentul (UE) 2015/2283, orice cerere de introducere pe piața Uniunii a unui aliment nou prezentată unui stat membru în conformitate cu articolul 4 din Regulamentul (CE) nr. 258/97 și care nu a făcut obiectul unei decizii finale înainte de data de 1 ianuarie 2018 beneficiază de același tratament ca și o cerere introdusă în conformitate cu Regulamentul (UE) 2015/2283.

               (11)

               În timp ce cererea de extindere a utilizării uleiului extras din specia de microalge Schizochytrium sp. (tulpina T18) a fost adresată unui stat membru în conformitate cu articolul 4 din Regulamentul (CE) nr. 258/97, cererea îndeplinește, și cerințele prevăzute în Regulamentul (UE) 2015/2283.

               (12)

               La data de 6 octombrie 2017, autoritatea competentă din Regatul Unit a emis raportul de evaluare inițială. În acest raport, ea a concluzionat că extinderea utilizării uleiului extras din tulpina T18 a microalgelor Schizochytrium sp. îndeplinește criteriile privind alimentele noi prevăzute la articolul 3 alineatul (1) din Regulamentul (CE) nr. 258/97.

               (13)

               La 7 octombrie 2017, Comisia a transmis raportul de evaluare inițială celorlalte state membre. În termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97, celelalte state membre au formulat comentarii care au confirmat concluziile evaluării inițiale.

               (14)

               Concluziile raportului inițial oferă suficiente motive pentru a se stabili că extinderea utilizării uleiului din tulpina T18 a microalgelor Schizochytrium sp. este în conformitate cu articolul 12 alineatul (1) din Regulamentul (UE) 2015/2283.

               (15)

               Regulamentul (UE) nr. 1308/2013 al Parlamentului European și al Consiliului (7) de instituire a unei organizări comune a piețelor produselor agricole prevede cerințe aplicabile produselor agricole, în special în sectorul laptelui și al produselor lactate. Extinderea utilizării uleiului bogat în DHA extras din tulpina T18 a microalgelor Schizochytrium sp. ar trebui să fie autorizată fără a aduce atingere regulamentului respectiv.

               (16)

               Directiva 2002/46/CE a Parlamentului European și a Consiliului (8) stabilește cerințe privind suplimentele alimentare. Extinderea utilizării uleiului extras din tulpina T18 a speciei de microalge Schizochytrium sp. ar trebui să fie autorizată fără a aduce atingere directivei respective.

               (17)

               Regulamentul (UE) nr. 609/2013 al Parlamentului European și al Consiliului (9) stabilește cerințe privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății. Extinderea utilizării uleiului extras din tulpina T18 a speciei de microalge Schizochytrium sp. ar trebui să fie autorizată fără a aduce atingere regulamentului respectiv.

               (18)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Rubrica referitoare la uleiul extras din specia de microalge Schizochytrium sp. (T18) din lista cu alimente noi autorizate a Uniunii, astfel cum este prevăzută la articolul 8 din Regulamentul (UE) 2015/2283, se modifică în conformitate cu anexa la prezentul regulament.
   Rubrica din lista Uniunii menționată la alineatul (1) include condițiile de utilizare și cerințele privind etichetarea stabilite în anexa la prezentul regulament.
   Autorizația prevăzută la prezentul articol se aplică fără a se aduce atingere dispozițiilor Regulamentului (UE) nr. 1308/2013, ale Directivei 2002/46/CE și ale Regulamentului (UE) nr. 609/2013.
   Articolul 2
   Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2018.

            Pentru Comisie

            Președintele

         Jean-Claude JUNCKER

      (1)  JO L 327, 11.12.2015, p. 1.

      (2)  JO L 351, 30.12.2017, p. 72.

      (3)  JO L 209, 16.7.2014, p. 55.

      (4)  JO L 43, 14.2.1997, p. 1.

      (5)  JO L 124, 20.5.2009, p. 56.

      (6)  JO L 90, 2.4.2015, p. 7.

      (7)  JO L 347, 20.12.2013, p. 671.

      (8)  JO L 183, 12.7.2002, p. 51.

      (9)  JO L 181, 29.6.2013, p. 181.

      ANEXĂ
      În anexa la Regulamentul de punere în aplicare (UE) 2017/2470, rubrica privind „Ulei (T18) de Schizochytrium sp.” din tabelul 1 (Alimente noi autorizate) se înlocuiește cu următorul text:

                     Aliment nou autorizat

                     Condițiile în care poate fi utilizat alimentul nou

                     Cerințe specifice suplimentare privind etichetarea

                     Alte cerințe

                     „Ulei (T18) de

                           Schizochytrium

                        sp.

                        Categorie specifică de alimente

                        Niveluri maxime

                     Denumirea alimentului nou de pe eticheta produselor alimentare care îl conțin este «Ulei din microalgele Schizochytrium sp.»”

                     Produse lactate, cu excepția băuturilor pe bază de lapte

                     200 mg/100 g sau, pentru brânzeturi, 600 mg/100 g

                     Produse analoge lactatelor, cu excepția băuturilor

                     200 mg/100 g sau, pentru produse analoge brânzeturilor, 600 mg/100 g

                     Grăsimi tartinabile și sosuri pentru salate

                     600 mg/100 g

                     Cereale pentru micul dejun

                     500 mg/100 g

                     Suplimente alimentare, astfel cum sunt definite în Directiva 2002/46/CE

                     250 mg DHA/zi pentru populația generală

                     450 mg DHA/zi pentru femeile însărcinate și care alăptează

                     Înlocuitori ai unei diete totale pentru controlul greutății, astfel cum sunt definiți în Regulamentul (UE) nr. 609/2013 și înlocuitori ai unei mese pentru controlul greutății

                     250 mg/porție

                     Băuturi pe bază de lapte și produse similare destinate copiilor de vârstă mică

                     200 mg/100 g

                     Alimente care trebuie să compenseze consumul în urma efortului muscular intens, destinate în special sportivilor

                     Alimente pe care se menționează absența sau prezența în cantități reduse a glutenului în conformitate cu cerințele Regulamentului de punere în aplicare (UE) nr. 828/2014

                     Alimente destinate unor scopuri medicale speciale, astfel cum sunt definite în Regulamentul (UE) nr. 609/2013

                     În conformitate cu necesitățile nutriționale specifice persoanelor cărora le sunt destinate produsele

                     Produse de panificație (pâine, chifle și biscuiți dulci)

                     200 mg/100 g

                     Batoane din cereale

                     500 mg/100 g

                     Grăsimi pentru gătit

                     360 mg/100 g

                     Băuturi nealcoolice (inclusiv produse lactate analoge și băuturi pe bază de lapte)

                     80 mg/100 ml

                     Formule de început și formule de continuare, astfel cum sunt definite în Regulamentul (UE) nr. 609/2013

                     În conformitate cu Regulamentul (UE) nr. 609/2013

                     Preparate pe bază de cereale și alimente pentru copii destinate sugarilor și copiilor de vârstă mică, astfel cum sunt definite în Regulamentul (UE) nr. 609/2013

                     200 mg/100 g

                     Piure de fructe/legume

                     100 mg/100 g


title: Regulamentul de punere în aplicare (UE) 2018/1210 al Comisiei din 30 august 2018 privind prețul minim de vânzare pentru laptele praf degresat pentru a douăzeci și treia invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080

text:
                  31.8.2018

                  RO

                  Jurnalul Oficial al Uniunii Europene

                  L 221/2

         REGULAMENTUL DE PUNERE ÎN APLICARE (UE) 2018/1210 AL COMISIEI
         din 30 august 2018
         privind prețul minim de vânzare pentru laptele praf degresat pentru a douăzeci și treia invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
         având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 32,
         întrucât:

                     (1)

                     Regulamentul de punere în aplicare (UE) 2016/2080 al Comisiei (3) a deschis vânzările de lapte praf degresat prin procedură de licitație.

                     (2)

                     Având în vedere ofertele primite pentru a douăzeci și treia invitație parțială de participare la licitație, este necesar să se stabilească un preț minim de vânzare.

                     (3)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            În ceea ce privește a douăzeci și treia invitație parțială de participare la licitație pentru vânzările de lapte praf degresat în cadrul procedurii de licitație deschise prin Regulamentul de punere în aplicare (UE) 2016/2080, pentru care perioada în care trebuiau depuse oferte s-a încheiat la 28 august 2018, prețul minim de vânzare este 123 EUR/100 kg.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 august 2018.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 206, 30.7.2016, p. 71.

            (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).


title: Regulamentul de punere în aplicare (UE) 2018/1615 al Comisiei din 22 octombrie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Lucanica di Picerno” (IGP)]

text:
                  29.10.2018

                  RO

                  Jurnalul Oficial al Uniunii Europene

                  L 270/1

         REGULAMENTUL DE PUNERE ÎN APLICARE (UE) 2018/1615 AL COMISIEI
         din 22 octombrie 2018
         de înregistrare a unei denumiri în Registrul denumirilor de origine protejate și al indicațiilor geografice protejate [„Lucanica di Picerno” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Lucanica di Picerno”, depusă de Italia, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Lucanica di Picerno” ar trebui, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Lucanica di Picerno” (IGP).
            Denumirea menționată la primul paragraf identifică un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 octombrie 2018.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  JO C 153, 2.5.2018, p. 15.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2018/1781 al Comisiei din 16 noiembrie 2018 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
                  19.11.2018

                  RO

                  Jurnalul Oficial al Uniunii Europene

                  L 292/2

         REGULAMENTUL DE PUNERE ÎN APLICARE (UE) 2018/1781 AL COMISIEI
         din 16 noiembrie 2018
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:

                     (1)

                     Anexa III la Regulamentul (CE) nr. 1210/2003 cuprinde lista organismelor publice, a corporațiilor și a agențiilor, a persoanelor fizice și juridice, a organismelor și a entităților fostului guvern irakian care, în temeiul regulamentului menționat, fac obiectul înghețării fondurilor și a resurselor economice care se aflau în afara Irakului la data de 22 mai 2003.

                     (2)

                     La 13 noiembrie 2018, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o mențiune de pe lista persoanelor sau entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa III la Regulamentul (CE) nr. 1210/2003 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa III la Regulamentul (CE) nr. 1210/2003 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 noiembrie 2018.

                  Pentru Comisie,

                  Pentru Președinte,

                  Șefa Serviciului Instrumente de Politică Externă

            (1)  JO L 169, 8.7.2003, p. 6.

            ANEXĂ
            În anexa III la Regulamentul (CE) nr. 1210/2003, se elimină următoarea mențiune:

                           „104.

                           RAFIDAIN COMPANY FOR BUILDING DAMS (alias STATE ORGANIZATION FOR DAMS). Adrese: (a) Saddoun St., Baghdad, Iraq; (b) P.O. Box 5982, Al-Masbah, Baghdad, Iraq.”